GitHub

GitHub, Inc. je poskytovateľom internetového hostingu na vývoj softvéru a správu verzií s použitím verziovacieho nástroja Git. Ponúka distribuované verziovanie a správu zdrojového kódu systémom Git, ale aj ďalšie vlastné funkcie. Umožňuje regulovať prístup a má niekoľko funkcií zameraných na spoluprácu, ako napríklad sledovanie hlásených chýb, požiadavky na nové funkcie, správa úloh, priebežná integrácia a wiki stránka pre každý projekt.GitHub Pours Energies into Enterprise – Raises $100 Million From Power VC Andreessen Horowitz [online].TechCrunch.com, 2012-07-09. Dostupné online.

GitHub ponúka bezplatný webhosting pre open-source projekty a od 7. januára 2019 je tu možné ukladať bezplatne aj súkromné repozitáre. Projekt bol spustený v roku 2008, zakladateľmi boli Tom Preston-Werner, Chris Wanstrath, PJ Hyett a Scott Chacon. Sídlo spoločnosti je v Kalifornii a od roku 2018 je dcérskou spoločnosťou Microsoftu.Microsoft has acquired GitHub for $7.5B in stock [online]. TechCrunch.com, 2018-06-04. Dostupné online.

 Charakteristika 
GitHub hosťuje vyše 200 miliónov repozitárov (september 2021).GitHub.com [online]. [cit. 2021-09-11]. Dostupné online. Pre používateľov poskytuje funkcie sociálnych sietí – notifikácie o zmenách, diskusie nad kódom, návrhy zmien, či zasielanie vlastných riešení (pull-requests).

Hlavným softvérom, ktorý je základom GitHubu, je samotný Git, ktorý napísal Linus Torvalds, tvorca Linuxu. Ďalší softvér, ktorý poskytuje používateľské rozhranie GitHubu, bol napísaný pomocou Ruby on Rails a jazyka Erlang vývojármi GitHubu.

GitHub poskytuje aj ďalšie služby. Gist, ktorý je súčasťou GitHub, umožňuje verziovanie a rýchle zdieľanie kratších kódov.

 Možnosti využitia 
GitHub sa využíva prevažne pri vývoji softvéru a podporuje aj tu uvedené formáty a funkcie:

 Dokumentácia, vrátane automaticky poskytovaných šablón typu ReadMe.md a License.md súborov v značkovacom jazyku Markdown
 Systém sledovania problémov (Issue tracking), vrátane požiadaviek na pridanie dodatočných vlastností (tzv. features) s popiskami, medzníkmi, zástupcami a s vyhľadávačmi
 Wiki
 Vlastné riešenia (Pull request) s revíziou kódu a komentármi
 História verziovania (Commit)
 Grafy: verziovanie, sieť prispievateľov a jej členovia, dierne štítky, frekvenciu programovania
 Integrácia adresárov
 Hľadanie rozdielov (diff)
 Oznámenia elektronickou poštou
 Diskusie
 Možnosť prihlásenia niekoho k oznámeniam a zmenám tým, že ho spomenieme (@ mentioning)
 Emotikony
 Malé webové stránky môžu byť hosťované z verejných repozitárov na GitHube. Formát URL je http://meno_používateľa.github.io
 Vnorené zoznamy úloh v súboroch (time management)
 Vizualizácia geopriestorových dát
 3D renderované súbory je možné zobraziť pomocou nového integrovaného prehliadača STL súborov, ktorý zobrazí súbory na trojrozmerné plátno. Prehliadač beží na WebGL a Three.js
 Súbory v natívnom formáte Photoshopu PSD sa dajú zobraziť a porovnať s predošlým verziami rovnakého súboru
 Prehliadanie PDF dokumentov
 Bezpečnostné upozornenia o známych zraniteľnostiach príslušných balíčkov (Common Vulnerabilities and Exposures)

 Dejiny 
 24. februára 2009: Členovia tímu GitHub v rozhovore v sídle Yahoo! oznámili, že za prvý rok prevádzky GitHubu zaregistrovali viac ako 46 000 verejných repozitárov, z čoho bolo 17 000 uverejnených v poslednom mesiaci.
 5. júla 2009: GitHub oznámil, že stránka je využívaná viac ako 100 000 užívateľmi.
 27. júla 2009: Tom Preston-Werner v ďalšom rozhovore pre Yahoo! uviedol, že počet unikátnych verejných repozitárov na GitHube vzrástol na 90 000.
 25. júla 2010: GitHub oznámil, že hosťuje viac ako 1 milión repozitárov.
 20. apríla 2011: GitHub oznámil, že hosťuje viac ako 2 milióny repozitárov.
 2. júna 2011: ReadWrite oznámilo, že GitHub pokoril SourceForge.net a Google Code v celkovom počte commitov v časovom období od januára do mája 2011.
 16. januára 2013: Github oznámil, že ním prešlo viac ako 3 milióny používateľov a hosťoval viac ako 6 miliónov repozitárov.
 23. decembra 2013: GitHub oznámil, že dosiahol viac ako 10 miliónov repozitárov.
 V júli 2015 GitHub otvoril kanceláriu v Japonsku. Jedná sa o prvú kanceláriu, ktorá bola otvorená mimo územia Spojených štátov amerických.
 29. júla 2015: Github oznámil, že spoločnosť Sequoia Capital zafinancovala do GitHubu 250 miliónov dolárov, pričom celková hodnota spoločnosti sa pohybuje okolo 2 miliárd dolárov.
 V roku 2016 sa GitHub umiestnil na 14. mieste na zozname Cloud 100 magazínu Forbes.The Cloud 100 [archivované]. Forbes, [cit. 2016-10-28]. Dostupné online.
 28. februára 2018 sa stal GitHub obeťou najväčšieho útoku typu DDOS v histórii.
 4. júna 2018 Microsoft oznámil kúpu GitHubu za 7,5 miliárd dolárov, zmluva bola uzavretá 26. októbra 2018.
 19. júna 2018: GitHub Education sa rozšírilo o ponuky bezplatných vzdelávacích balíčkov pre školy.GitHub's free education bundle is now available to all schools[online]. The Next Web, 2018-06-19. Dostupné online.GitHub Education is a free software development package for schools [archivované]. Engadget.com, 2018-06-19. Dostupné online.

 Logo 
Maskot GitHubu je štylizovaný do podoby päťnohej mačky a bol navrhnutý grafickým dizajnérom Simonom Oxleym. Pôvodne mal pritom slúžiť iba ako klipart ponúkaný na predaj vo fotobanke IStock. Záujem GitHubu o návrhárovu prácu pritom inšpiroval Oxleyho úspešný návrh loga pre Twitter. Ilustrácia pomenovaná „Octupuss“, ktorú si GitHub vybral za svoje logo, bola však podľa zmluvy IStock pre tieto zámery nepredajná, čo viedlo GitHub k rokovaniu s Oxleym za účelom zisku výnimočných práv na použitie diela. Pre získanie ilustrácie ako obchodné značky GitHubu musel byť nakoniec „Octupuss“ premenovaný na „Octocat“.

Logo Octocat následne ilustrátor Cameron McEfee prispôsobil novým zámerom webovej stránky a propagačných materiálov. Neskôr boli McEfeem, ale aj užívateľmi GitHubu, vytvorené aj rôznorodé variácie logá, dostupné na webových stránkach The Octodex.

 Referencie 

 Iné projekty 

 Externé odkazy 
 Oficiálna stránka

 Zdroj 

Kategória:Systémy pre správu verzií
Kategória:Microsoft
Kategória:Vzniklo v 2008